Diari Oficial de la Generalitat Valenciana


Sumari del DOGV 4490, del 30-04-2003 (2003/4801)

RESOLUCIÓ de 10 d'abril de 2003, del director general de l'Institut Valencià de la Joventut (IVAJ) per la qual es resol la convocatòria de la Campanya de Temps Lliure Juvenil, en la modalitat d'Oferta Concertada per a l'any 2003.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4801


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 10 d'abril de 2003, del director general de l'Institut Valencià de la Joventut (IVAJ) per la qual es resol la convocatòria de la Campanya de Temps Lliure Juvenil, en la modalitat d'Oferta Concertada per a l'any 2003. [2003/M4801]
  
I. Per Resolució de 10 de gener de 2003, del director general de l'Institut Valencià de la Joventut, publicada en el Diari Oficial de la Generalitat Valenciana número 4.428 de 29.01.2003, es va convocar la Campanya de Temps Lliure Juvenil, en la modalitat d'Oferta Concertada per a l'any 2003.
  
II. De conformitat amb el que estableix la base novena de l'annex I de l'esmentada resolució de convocatòria, s'ha procedit a ordenar les sol·licituds presentades fins al 28 de febrer en dues llistes. Una llista de les sol·licituds de beneficiaris domiciliats a la Comunitat Valenciana i una altra amb la resta de les sol·licituds. Les sol·licituds s'han numerat independentment en cada llista i de forma correlativa d'acord amb l'entrada en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
III. D'acord amb el sorteig públic realitzat el dia 14 de març de 2003, el número que ha resultat per a començar a adjudicar a les entitats de la Comunitat Valenciana ha sigut el 22 Així mateix, el número que ha resultat per a començar a adjudicar a les entitats d'altres comunitats autònomes ha sigut el 3.
  
IV. Atés el resultat del sorteig, s'ha procedit a l'adjudicació de torns i places a les entitats sol·licitants.
  
En ús de les facultats que em confereix l'article 7 de la Llei 4/1989, de 26 de juny, sobre l'Institut Valencià de la Joventut, resolc:
  
Primer
  
Aprovar la llista de les entitats adjudicatàries de torns i places en la convocatòria de la Campanya de Temps Lliure juvenil, en la modalitat d'Oferta Concertada, que s'indica en l'annex I.
  
Segon
  
Aprovar la llista de les entitats que no han resultat adjudicatàries, ja que les opcions que han elegit s'han s'han adjudicat a altres entitats que, seguint l'orde establit a partir del sorteig, tenen prioritat sobre les primeres. La relació està inclosa a l'annex II.
  
Les entitats que no han resultat adjudicatàries podran realitzar noves sol·licituds de les places sobrants, l'oferta de les quals es pot consultar en la web de l'IVAJ, www.ivaj.es.
  
Tercer
  
Aprovar la relació d'entitats que han desistit de la seua sol·licitud, atés que se'ls ha demanat que en feren l'esmena i, transcorregut el termini de 10 dies hàbils, comptadors des de la notificació, no l'han esmenada. La llista s'inclou en l'annex III d'esta resolució.
  
Les dites sol·licituds s'arxivaran d'acord amb el que s'establix en l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
  
Quart
  
D'acord amb la base onzena de la Resolució de 10 de gener de 2003, per la qual es convoca la Campanya de Temps Lliure Juvenil, en la modalitat d'Oferta Concertada per a l'any 2003, les entitats adjudicatàries han de formalitzar la reserva en el termini de 15 dies naturals, comptadors a partir de l'endemà de la publicació de la present resolució en el DOGV.
  
Les entitats que han resultat adjudicatàries rebran per escrit la liquidació dels pagaments a realitzar i el terminis establits a l'efecte, en què figura un número de reserva, al qual han de fer referència en qualsevol comunicació amb l'IVAJ que tinga relació amb la present convocatòria.
  
Per formalitzar les adjudicacions, les entitats han de realitzar el primer pagament en concepte de reserva, de 6,00 euros per plaça, en el número de compte de la CAM 5442-9585-91-4997615099, i trametre a l'IVAJ (c/ l'Hospital, 11, 46385 València) una còpia del justificant bancari, i també el document de la liquidació dels pagaments susdit.
  
Cinqué
  
Si en el termini indicat anteriorment no es rebera la documentació citada, es considerarà que l'entitat ha desistit de la seua sol·licitud, la qual s'arxivarà després de resolució que es dictarà d'acord amb el que disposa l'article 42 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i les places podran adjudicar-se a un altre grup.
  
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'hi utilitze qualsevol altra via que es considere oportuna.
  
València, 10 d'abril de 2003.- El director general de l'IVAJ: Carlos Mazón Guixot.
  
ANNEX II
  
Llista d'entitats no adjudicatàries
  
Expt ENTITAT
  
104/03 AJUNTAMENT D'ALMUSSAFES
  
110/03 AJUNTAMENT DE BURRIANA
  
57/03 AJUNTAMENT DE SILLA
  
124/03 ANIMAJOVEN, SA.L.
  
109/03 ASOCIACIÓN CULTURAL PARA LA ANIMACIÓN INFANTIL
  
129/03 ASOCIACIÓN PROV. DE NIÑOS Y JÓVENES LÍMITE DE ALICANTE
  
26/03 ASOCIACIÓN VALENCIANA DE ESPINA BÍFIDA
  
162/03 ASPACE SALAMANCA
  
113/86 NQLLCA-CJSYEWJY
  
29/03 BONA GENT - AMIGOS DEL DEFICIENTE MENTAL
  
46/03 CD ÚBEDA VIVA
  
47/03 CD ÚBEDA VIVA
  
49/03 CD ÚBEDA VIVA
  
50/03 CD ÚBEDA VIVA
  
96/03 COLEGIO AVE MARÍA DE PENYA-ROJA
  
61/03 COLEGIO CLARET - BENIMACLET
  
122/03 ESCUELA EDETANIA-CRUZ ROJA JUVENTUD
  
82/03 FEDERACIÓN VALENCIANA DE DISCAPACITADOS-FEVADIS
  
98/03 JOVE AGRUPACIÓ FILHARMÒNICA BORRIANENCA
  
54/03 MANCOMUNITAT VALL DELS ALCALANS
  
48/03 PATRONATO MUNICIPAL DE DEPORTES DE ÚBEDA
  
53/03 PATRONATO MUNICIPAL DE DEPORTES DE ÚBEDA
  
156/03 UNIÓ MUSICAL LA LIRA - VILA-REAL
  
ANNEX III
  
Llista d'entitats que han desistit de la seua sol·licitud
  
Expt ENTITAT
  
157/03 AGRUPAMENT ESCOLTA JAMBOREE
  
159/03 HOGAR DE ACOGIDA PARA MENORES TUTELADOS-ASOCIACIÓN HORUELO